 **შემუშავებული და დამტკიცებულია**

**ქ.ქუთაისის შპს სკოლა XXI საუკუნის**

**დირექტორის მიერ. ბრ№ 05/43. 06.09.2021**

**სკოლის დირექტორი: /ნ.რევიშვილი/**

**ცვლილებები შეტანილია სკოლის**

**დირექტორის ბრძ. N 05/61.08.09.2022წ.**

**საფუძველზე**

**ბ.ა.**

**ქ.ქუთაისის შპს სკოლა XXI საუკუნე**

**დებულება**

**მუხლი 1. ზოგადი დებულება**

1. შპს სკოლა XXI საუკუნის (შემდგომში- „სკოლა“) დებულება (შემდგომში-„დებულება“)შემუშავებულია საქართველოს კონსტიტუციის, საქართველოს ორგანული კანონის „საქართველოს შრომის კოდექსის“ და მოქმედი კანონმდებლობის შესაბამისად , რომელთა გათვალისწინებაც ზოგადსაგანმანათლებლო საქმიანობის განმხორციელებელი დაწესებულებისთვის აუცილებელია.

2. სკოლა არის კერძო სამართლის იურიდიული პირი, რომელიც საქართველოს კანონმდებლობის შესაბამისად დამოუკიდებლად ახორციელებს საგანმანათლებლო საქმიანობას და უზრუნველყოფს ზოგადი განათლების მიღებას საბაზო და საშუალო საფეხურებზე ეროვნული სასწავლო გეგმისა და სასკოლო სასწავლო გეგმის შესაბამისად.

3.სკოლის სრული სახელწოდებაა: ქ.ქუთაისის შპს სკოლა XXI საუკუნე

4. სკოლის იურიდიული მისამართია: ქ. ქუთაისი, გორის ქ.26

ფაქტობრივი მისამართია: ქ. ქუთაისის, წერეთლის ქ. 96

ელ-ფოსტა: [skolasaukune@gmail.com](mailto:skolasaukune@gmail.com). ვებ. გვერდი: skolaxxisaukune.edu.ge

5. სკოლაში  სწავლების ენა არის ქართული.

6. სკოლას აქვს დამოუკიდებელი ბალანსი, ბეჭედი,  სატიტულო ფურცელი, საბანკო ანგარიში და კერძო სამართლის იურიდიული პირის სხვა ატრიბუტიკა.

**მუხლი 2. სკოლის უფლებამოსილება**

1. შპს სკოლა XXI საუკუნე დამოუკიდებელია თავის საქმიანობაში. იგი ხელმძღვანელობს საქართველოს კონსტიტუციით, ზოგადი განათლების ეროვნული მიზნებით, საქართველოს კანონებით  „ზოგადი განათლების  შესახებ“, საქართველოს ორგანული კანონით ,,საქართველოს შრომის კოდექსით’’, ეროვნული სასწავლო გეგმით, სკოლის წესდებით, შინაგანაწესით, განათლების სისტემაში მოქმედი საკანონმდებლო აქტებითა ამ დებულებით და სხვა სამართლებრივი აქტებით.

2. სკოლა შეიძლება სასამართლოში გამოვიდეს მხარედ (მოპასუხედ ან მოსარჩელედ), მესამე პირებთან დადოს გარიგებები და შეთანხმებები მოქმედი კანონმდებლობის ფარგლებში.

3. დასახულ მიზნებსა და დაკისრებული ფუნქციებს სკოლა ახორციელებს სპეციალური უფლებაუნარიანობის ფარგლებში. იგი საკუთარი სახელით იძენს საქართველოს კანონმდებლობით გათვალისწინებულ უფლებებსა და მოვალეობებს, დებს გარიგებებს და ა.შ

4.სკოლა დამოუკიდებელია თავისი სტრუქტურის ფორმირებაში. 5.სკოლის ურთიერთობები მოსწავლეებთან და მათ მშობლებთან (კანოიერ წარმომადგენლებთან) რეგულირდება ხელშეკრულებებით, სკოლის შინაგანაწესით და ამ დებულებით.

6. შპს სკოლა XXI საუკუნე არის არაპოლიტიკური, არარელიგიური გაერთიანება. დაუშვებელია პოლიტიკური პარტიების, საზოგადოებრივ-პოლიტიკური და რელიგიური მოძრაობების და ორგნიზაციების სტრუქტურების შექმნა და მოღვაწეობა.

**მუხლი 3. მიზნები და ამოცანები**

1.შპს სკოლა XXI საუკუნე ახორციელებს საბაზო და საშუალო საფეხურის ზოგადსაგანმანათლებლო პროგრამებს. მისი ძირითადი მიზნებია:

ა) მოსწავლეთა მიერ ეროვნული სასწავლო გეგმის შესაბამისად, სასკოლო-სასწავლო საგანმანათლებლო პროგრამის ათვისება;

ბ) მოსწავლეთა ფიზიკური, ფსიქოლოგიური და ინტელექტუალური განვითარებასა და უსაფრთხოებაზე ზრუნვა და უზრუნველყოფა;

გ) მოსწავლეებისთვის ხელსაყრელი გარემოს შექმნა, მათი თვითრეალიზაციისა და თვითგამორკვევისთვის;

დ) მოსწავლეებში სამოქალაქო ცნობიერების, კანონმორჩილების, ადამიანთა უფლებებისა და თავისუფლებების, ეროვნული ღირებულებების პატივისცემის ჩამოყალიბება.

2.დასახული მიზნების მისაღწევად სკოლა ახორციელებს შემდეგ ამოცანებს:

ა) ხელს უწყობს სწავლების თანამედროვე სტრატეგიებისა და ინოვაციების დანერგვას;

ბ) უზრუნველყოფს მშობლებისა და საზოგადოების სხვა წარმომადგენლების ჩართულობას სასკოლო ცხოვრებაში;

გ) თანამშრომლობს სხვადასხვა საერთაშორისო და ადგილობრივ ორგანიზაციასთან  სკოლის ინტერესების სასარგებლოდ;

დ) უზრუნველყოფს მოსწავლეთა და დასაქმებულთა უსაფრთხოებას სკოლის ტერიტორიაზე;

ე) უზრუნველყოფს უსაფრთხო, ეფექტური, ორგანიზებული და კეთილგანწყობილი სასწავლო და სამუშაო გარემოს შექმნას სკოლაში;

ვ) ახორციელებს ღონისძიებებს  მასწავლებლის პროფესიული განვითარების თვალსაზრისით;

ზ) უზრუნველყოფს სკოლის შენობისა და მის მიმდებარე ტერიტორიაზე სანიტარული და ხანძარსაწინააღმდეგო უსაფრთხოების წესების დაცვას.

**სკოლის მისია**

ჩვენთვის თითოეული მოსწავლე ღირებულია, ხელს ვუწყობთ მათი ინდივიდუალური შესაძლებლობების გამოვლენას,იდეების რეალიზაციას, პიროვნულ განვითარებას ცოდნით,უნარ-ჩვევებითა და ღირებულებებით. ჩვენ მზად ვართ უზრუნველვყოთ უსაფრთხო, ორგანიზებული, დისციპლინებული, კეთილგანწყობილი და პოზიტიური გარემო მოსწავლის,როგორც შემოქმედი,კომუნიკაბელური, , ქვეყნის ინტერესებისა და ტრადიციების დამცველი, ტოლერანტი და დამოუკიდებელი პიროვნების ჩამოყალიბების აღზრდისათვის .

**თავი II. სკოლის მართვა**

* სკოლის მართვა ხორციელდება საქართველოს კანონით “ზოგადი განათლების შესახებ“ შპს სკოლა XXI საუკუნის დებულებით, სკოლის შინაგანაწესით და სხვა მოქმედი კანონმდებლობით.
* შრომით კოლექტივს წარმოადგენს დაწესებულების ყველა მუშაკი, რომელთა უფლებამოსილება განისაზღვრება ამ დებულებით, სკოლის შინაგანაწესით, თანამდებობრივი ინსტრუქციებით და მათთან გაფორმებული შრომითი ხელშეკრულების პირობებით. სკოლის კოლექტივი სკოლის დებულების გაცნობის ფაქტს ადასტურებს დაწესებულების მიერ დებულების გაცნობის ხელმოწერების ფურცელში (დანართი 1)

**1.დაწესებულების მართვის ორგანოებია:**

**ა) შპს სკოლა XXI საუკუნის დამფუძნებელთა საბჭო;**

ა)დამფუძნებელთა საბჭო წარმოადგენს შპს -ს უმაღლეს მმართველობით ორგანოს,

რომლის ფუნქციები განსაზღვრულია სკოლის წესდებით.

ბ)სკოლის დირექცია

გ) სკოლის პედაგოგიური საბჭო დ) მრჩეველთა საბჭო

**2.სკოლის დირექცია:**

სკოლის დირექტორი თავისი კომპეტენციის ფარგლებში ხელმძღვანელობს საქართველოს კანონით ,,ზოგადი განათლების შესახებ“, ( საქართველოს კანონი ზოგადი განათლების შესახებ სსმ, 20,04/05/2005, (კონსოლიდირებული ვერსია 14.04.2022) თავიVIII.  მუხლი 41. მუხლი 43.

1.შპს სკოლა XXI საუკუნის დირექცია შედგება სკოლის დირექტორის, სასწავლო ნაწილის გამგის, ხარისხის მართვის მენეჯერისა და ბუღალტერიისაგან.

2.სკოლის დირექტორი:

სკოლის დირექტორი თავისი კომპეტენციის ფარგლებში ხელმძღვანელობს საქართველოს კანონით ,,ზოგადი განათლების შესახებ“,( საქართველოს კანონი ზოგადი განათლების შესახებ სსმ, 20,04/05/2005, (კონსოლიდირებული ვერსია 14.04.2022) თავიVIII.  მუხლი 41. მუხლი 43.

ა)შპს სკოლა XXI საუკუნის დირექტორი ახორციელებს ადმინისტრაციულ ფუნქციებს სკოლაში, მართავს სკოლას და ხელს უწყობს სკოლის უწყვეტ განვითარებას მოსწავლეთა მიღწევების ამაღლების მიზნით. ის თავისი ფუნქციების შესრულებისას დამოუკიდებელი, კეთილსინდისიერი და მიუკერძოებელია.

ბ)სკოლის დირექტორი ხელს უწყობს  ზოგადი განათლების სფეროში სახელმწიფო პოლიტიკის ძირითადი მიზნების მიღწევასა და ამ პოლიტიკის შესაბამისი სიახლეებისა და ცვლილებების განხორციელებას.  თანაბარ ყურადღებას იჩენს მოსწავლის, მშობლის, მასწავლებლის ან სკოლაში დასაქმებული სხვა პირის მიმართ განურჩევლად სქესის, რასის, ენის,  რელიგიის, ეროვნული, ეთნიკური ან სოციალური კუთვნილების, ქონებრივი მდგომარეობის, სპეციალური საგანმანათლებლო საჭიროების, შეზღუდული შესაძლებლობისა თუ სხვა ნიშნისა. დირექტორი იცავს მოსწავლესთან, მშობელთან, მასწავლებელთან და სკოლაში დასაქმებულ სხვა პირებთან დაკავშირებული ინფორმაციის კონფიდენციალობას, საქართველოს კანონმდებლობით დადგენილი წესით.

გ)ამტკიცებს სკოლის შინაგანაწესს და დებულებას, სამსახურეობრივ ინსტრუქციებს და სხვა მარეგულირებელ დოკუმენტაციას, ანაწილებს მოვალეობებს ორგანიზაციის წევრებს შორის;

დ) წარმოადგენს სკოლას სასამართლოში, ადმინისტრაციულ ორგანოებში, საქმიანი მოლაპარაკებისას და მესამე პირებთან ურთიერთობისას ( ფიზიკურ და იურიდიულ პირებთან) ;

ე) კანონმდებლობით დადებული წესით დებს გარიგებებს ორგანიზაციის სახელით, გამოდის მოსარჩელედ და მოპასუხედ;

ვ) შეიმუშავებს და ამტკიცებს სკოლის საშტატო განრიგს. სკოლის დებულების საფუძველზე წყვეტს სკოლის ადმინისტრაციის, პედაგოგების და შრომითი კოლექტივის სხვა წევრების თანამდებობებზე დანიშვნა-განთავისუფლების, წახალისების და დისციპლინარულ პასუხისმგებლობის საკითხებს;

ზ)განიხილავს საჩივრებს როგორც მოსწავლეებისაგან, მშობლებისა და მასწავლებლებისაგან და იღებს შესაბამის ზომებს;

თ) მოქმედი კანონმდებლობის და სკოლის წესდების საფუძველზე განაგებს დაწესებულების ქონებას და საფინანსო სახსრებს;

ი)ხელისმოწერით ადასტურებს\ამტკიცებს სკოლის საფინანსო დოკუმენტებს (კანონმდებლობით დადგენილი ფორმით დადგენილი უფლებამოსილების ფარგლებში- „მინდობილობა“);

კ) უფლებამოსილია დაამყაროს კავშირი კერძო და სახელმწიფო, საგანმანათლებლო და ბიზნეს ინსტიტუციებთან, მათ შორის სხვა ქვეყნების ორგანიზაციებთან;

ლ) ირებს გადაწყვეტილებას სკოლის სტრუქტურული ერთეულების შექმნის ან გაუქმების შესახებ

მ) უფლებამოსილია გადადგეს თანამდებობიდან წერილობითი განცხადების საფუძველზე, განცხადება უნდა წარედგინოს სკოლის დამფუძნებელს\ებლებს.

ნ)დირექტორს თანამდებობაზე ნიშნავს და თანამდებობიდან ათავისუფლებს სკოლის დამფუძნებელი\ები დამფუძნებელთა საბჭოს სხდომის გადაწყეტილებით.

ო)დირექტორის არყოფნის, მის მიერ თავისი მოღვაწეობის შესრულების შეუძლებლობის ან თანამდებობიდან გათანისუფლების შემთხვევაში მის მოვალეობას დროებით ასრულებს სხვა დამფუძნებელთაგან ერთ-ერთი, ან დირექტორის მოადგილე სასწავლო დარგში.

დირექტორი უფლებამოსილია ორგანიზაციის ადმინისტრაციის ყველა სტრუქტურულ ერთეულის და თანამშრომელს განუსაზღვროს დამატებითი უფლებამოსილებები.

3.დირექტორი ბრძანებით ამტკიცებს:

ა) შინაგანაწესს

გ) დაწესებულების სტრუქტურული ქვედანაყოფის დებულებებს

დ) სტრატეგიულ ექვსწლიან და სამოქმედო ერთწლიან გეგმებს.

ე) საქმის წარმოების წესებს

ვ) თანამდებობრივ ინსტრუქციებს და ადმინისტრაციის წევრთა შორის ფუნქციების განაწილებას

ზ) სხვა დოკუმანტებს (სკოლის მართვის სხვადასხვა მარეგულირებელ დოკუმენტებს, მექანიზმებს და წესებს) და საკითხებს, რაც არ ეწინააღმდეგება მოქმედ კანონმდებლობას და ამ დებულებას.

4.სკოლის დირექციის მოვალეობებია:

ა) მოამზადოს დირექტორის გადაწყვეტილებათა პროექტები, უზრუნველყოს საქმიის წარმოება, ზედამხედველობას უწევს სკოლის წესდების, დებულების, შინაგანაწესისა და დირექტორის გადაწყვეტილებების შესრულებას;

ბ) დირექტორის დავალებით შეიმუშავებს და დირექტორს დასამტკიცებლად წარუდგენს სკოლის სასწავლო-აღმზრდელობით და სამეურნეო-საფინანსო საქმიანობასთან დაკავშირებულ გადაწყვეტილებების პროექტს.

გ)მოქმედი კანონმდებლობის, ორგანიზაციის დებულებისა და შინაგანაწესის შესაბამისად წარმართავს საქმის წარმოებას და ფინანსურ საქმიანობას;

დ) ახორციელებს სკოლის დებულებით და დირექტორის დავალებით განსაზღვრულ სხვა უფლებამოსილებებს;

5.სკოლის მართვაში მონაწილეობის უფლება

ა) მოსწავლეს, მშობელს და მასწავლებელს უფლება აქვთ პირადად ან არჩეული წარმომადგენლის მეშვეობით მონაწილეობა მიიღონ სკოლის მართვაში.

ბ) მოსწავლეს, მშობელს და მასწავლებელს უფლება აქვთ, მიიღონ სკოლაში არსებული ნებისმიერი ინფორმაცია, გარდა პერსონალური მონაცემების შემცველი ინფორმაციისა.

გ) მოსწავლეს, მშობელს და მასწავლებელს უფლება აქვთ მოითხოვონ და მიიღონ სკოლის მიერ მათთან დაკავშირებული საკითხის გადაწყვეტისას მათი აზრის მოსმენისა და განხილვაში უშუალოდ ან წარმომადგენლის მეშვეობით მონაწილეობის შესაძლებლობა.

დ) მოსწავლის მიმართ ქმედების განხორციელებისას დაცული უნდა იქნეს მისი ჭეშმარიტი ინტერესი.(საქართველოს კანონი „ზოგადი განათლების შესახებ“, მუხლი11.

**3. პედგოგიური საბჭო:** პედაგოგიური საბჭო ახორციელებს თავის საქმიანობას საქართველოს კანონის „ზოგადი განათლების შესახებ“ თავი IX მუხლი 45 და მუხლი 46 . აგრეთვე სკოლის შინაგანაწესისა და ამ დებულების შესაბამისად.

ა) პედაგოგიურ საბჭოში ყველა მასწავლებელი სარგებლობს თანაბარი ხმის უფლებით. საბჭოს სხდომა უფლებამოსილია, თუ მას ესწრება საბჭოს წევრთა ნახევარზე მეტი.

ბ) საბჭოს წევრთა ერთ მესამედს უფლება აქვს ნებისმიერ დროს მოიწვიოს პედაგოგიური საბჭოს სხდომა

გ) პედაგოგიურ საბჭოს ხელმძღვანელობს საბჭოს თავმჯდომარე, რომელიც აირჩევა 3 წლის ვადით, სიითი შემადგენლობის უმრავლესობით. პედაგოგიური საბჭოს თავმჯდომარე იწვევს და წარმართავს საბჭოს სხდომებს.

დ) პედაგოგიური საბჭო გადაწყვეტილებას იღებს ხმების უმრავლესობით, არანაკლებ საერთო ხმების ერთი მესამედისა.

ე) პედაგოგიური საბჭო წარმოადგენს დირექტორის სათათბირო ორგანოს, რომელიც შეიმუშავებს დასკვნებს და რეკომენდაციებს დაწესებულების სასწავლო-სააღმზრდელო საკითხებთან დაკავშირებით.

ვ) ეროვნული სასწავლო გეგმის შესაბამისად, დირექტორის მონაწილეობით შეიმუშავებს და ამტკიცებს სასკოლო სასწავლო გეგმას;

ზ) საჭიროების შემთხვევაში, დირექტორთან შეთანხმებით ამტკიცებს ინდივიდუალურ სასწავლო გეგმას;

თ)საფეხურებისა და საგნების შესაბამისად ამტკიცებს სასწავლო მასალას, მათ შორის, გრიფმინიჭებული, პედაგოგების მიერ შერჩეული, სასწავლო წლის განმავლობაში გამოსაყენებელი სახელმძღვანელოების ნუსხას;

ი) უფლებამოსილია შეიმუშაოს და დირექტორს დასამტკიცებლად წარუდგინოს ცვლილებები დაწესებულების საგანმანათლებლო პროგრამებში;

კ) უფლებამოსილია შეიმუშაოს და დირექტორს დასამტკიცებლად წარუდგინოს მოსწავლეთა გამოცდებისა და ჩათვლების დანიშვნის საკითხები;

ლ)დაწესებულების დირექტორს უფლება აქვს მოიწვიოს და მონაწილეობა მიიღოს საბჭოს სხდომის მუშაობაში;

**მუხლი 4. ორგანიზაციის პედაგოგიური მუშაკები**

ა)ორგანიზაციაში პედაგოგიურ მუშაკად მიიღება შესაბამისი პედაგოგიური განათლების და კვალიფიკაციის მქონე პირი.

პედაგოგებმა სამსახურში მიღებისას უნდა წარადგინონ შემდეგი დოკუმენტები:

ა)განცხადება სამსახურშიმ მიღების თაობაზე

ბ)პირადობის დამადასტურებელი მოწმობა (1 ასლი)

გ)დიპლომი განათლების შესახებ დედანი ან ნოტარიუსის მიერ დამოწმებული ასლი (1ასლი)

გ)კადრების აღრიცხვის ფურცელიან\და პირადი საქმე;

დ)შრომის წიგნაკი ან CV და შინაგანაწესით განსაზღვრული სხვა დოკუმენტები.

1.სამსახურში მიღებისას ორგანიზაციის ადმინისტრაცია მისაღებ კანდიდატს აცნობს შემდეგ დოკუმენტაციას;

ა) დაწესებულების დებულება;

ბ) შინაგანაწესი;

გ) თანამდებობრივ ინსტრუქციები.

2.პედაგოგიური მუშაკები უნდა აკმაყოფილებდნენ შესაბამის პედაგოგიურ საკვალიფიკაციო მოთხოვნებს და ვალდებულნი არიან:

ა) შეასრულონ ორგანიზაციის დებულებებით გათვალისწინებული მოთხოვნები და დაიცვან შრომის შინაგანაწესი;

ბ) დაიცვან ორგანიზაციის მოსწავლეთა უფლებები, არ დაუშვან მათზე ფიზიკური და ფსიქოლოგიური ძალადობის\ზემოქმედების ფაქტები

გ) იზრუნონ პროფესიულ განვითარებაზე;

დ) მისცენ მოსწავლეებს ხარისხიანი განათლება;

3.პედაგოგიურ პერსონალს უფლება აქვს:

ა)მონაწილეობა მიიღოს დაწესებულების მართვაში, წარადგინოს რეკომენდაციები;

ბ) დაესწროს პედსაბჭოს სხდომებს;

გ) მონაწილეობა მიიღოს დაწესებულების შინაგანაწესისა და სასკოლო სასწავლო გეგმის შემუშავებაში;

დ) ისარგებლოს სწავლებისა და მეცნიერების სამინისტროს მიერ დაგეგმილი სასერთიფიკაციო გამოცდები.

წარმატების შემთხვევაში მიიღოს შესაბამისი მოწმობა, ჩაერთოს მასწავლებლის საქმიანობის დაწყება და შეწყვეტის,მასწავლებლის პროფესიული განვითარება და კარიერული წინსვლის სქემით განსაზღვრული სტატუსების მისანიჭებლად სავალდებულო აქტივობებსა და საქმიანობებში.

ვ) ისარგებლოს სხვა უფლებებით, რომლებიც არ ეწინააღმდეგება მოქმედ კანონმდებლობას.

4.დაწესებულების მუშაკთა სამსახურიდან დათხოვნა დასაშვებია:

ა) შტატების შემცირების დროს;

ბ) ვადიანი შრომით ხელშეკრულების ვადის გასვლის შემდეგ;

გ) მუშაკის პირადი განცხადების საფუძველზე;

დ)დირექტორის გადაწყვეტილებით, თუ მუშაკი სისტემატიურად არღვევს სკოლის შინაგანაწესს, თანამდებობრივი ინსტრუქციებისა და ამ დებულების მოთხოვნებს.

**მუხლი 5. სკოლის ადმინისტრაციულ-ორგანიზაციული მართვის დამხმარე ორგანო**

**სკოლის მრჩეველთა საბჭო**

1. სკოლის საქმიანობის საზოგადოებისათვის მაქსიმალურად სარგებლიანობის, გამჭირვალეობის, საჯაროობისა და დემოკრატიული პრინციპით წარმართვის უზრუნველყოფის მიზნით იქმნება სკოლის მრჩეველთა საბჭო;

2. სკოლის მრჩეველთა საბჭო მოქმედებს საზოგადოებრივ საწყისებზე, ანაზღაურების გარეშე და ხელმძღვანელობს სკოლა XXI საუკუნის დებულებითა და წინამდებარე დებულებით;

3. სკოლის მრჩეველთა საბჭო შედგება არაუმეტეს 7 წევრისაგან;

4. სკოლის მრჩეველთა საბჭოს შემადგენლობაში შედიან: სკოლის პროფილის ავტორიტეტული წარმომადგენლები, საზოგადოებისა და სკოლის საქმიანობით დაინტერესებული წარმომადგენლები, კურსდამთავრებულები. განსახილველი საკითხებიდან გამომდინარე სხდომაზე შეიძლება მოწვეულნი იყვნენ უნივერსიტის შესაბამისი თანამშრომელ(ებ)ი, სპეციალური წევრის სტატუსით არა სათათბირო ხმის უფლებით.

5. სკოლის მრჩეველთა საბჭოს წევრი არ შეიძლება იყოს სკოლა XXI საუკუნის ადმინისტრაციის წარმომადგენელი;

6. სკოლის მრჩეველთა საბჭოს შემადგენლობას, საგნობრივი კათედრის გამგის წარდგინებით, ამტკიცებს სკოლა XXI საუკუნის დირექტორი.

7. მრჩეველთა საბჭოს წევრთა შემადგენლობის ცვლილება/განახლება შესაძლებელია სკოლის საგნობრივი კათედრის გამგის ან/და სკოლა XXI საუკუნის დირექტორის ინიციატივით. განახლებული შემადგენლობა მტკიცდება სკოლა XXI საუკუნის დირექტორის ბრძანებით.

8. მრჩეველთა საბჭოს შემადგენლობის ცვლილების საჭიროება შეიძლება დადგეს იმ შემთხვევაში, თუ:

- საბჭოს წევრი გახდა ქმედუუნარო, არააქტიური და არ ასრულებს წინამდებარე დებულებით განსაზღვრულ უფლებამოსილებებს;

- საბჭოს წევევრი სისტემატურად აცდენს და არ ესწრება საბჭოს სხდომებს;

- საბჭოს წევრი/წევრები დატოვებენ საბჭოს საკუთარი სურვლით.

9. საბჭოს წევრს შეუძლია ნებისმიერ დროს გავიდეს საბჭოდან, რის შესახებაც იგი, გასვლამდე მინიმუმ ერთი თვით ადრე წერილობითი სახით მიმართავს სკოლის საგნობრივი კათედრის გამგეს.

10. სკოლის მრჩეველთა საბჭოს დებულება დასამტკიცებლად წარედგინება დირექტორს, რომელიც დებულებას ამტკიცებს ბრძანებით.

11. სკოლის მრჩეველთა საბჭო უფლებამოსილია შეიმუშავოს სკოლის მრჩეველთა საბჭოს დებულებაში შესატანი ცვლილების პროექტი. პროექტის საბოლოო რედაქციის მიღება და დასამტკიცებლად წარდგენა ხორციელდება წინამდებარე დოკუმენტის 2.10 პუნქტით გათვალისწინებული წესით. სკოლის მრჩეველთა საბჭოს მიერ მიღებული ცვლილებები და/ან დამატებები დებულების ნაწილი ხდება და კანონიერ ძალაში შედის დირექტორის მიერ დამტკიცების შემთხვევაში.

**მუხლი 6. სასწავლო პროცესი**

1.სკოლა სასწავლო პროცესს განახორციელებს განათლების საბაზო და საშუალო საფეხურების შესაბამისად.

2.ზოგადი განათლების საბაზო და საშუალო საფეხურის სკოლის შინაარსი განისაზღვრება სკოლის მიერ სახელმმწიფო საგანმანათლებლო სტანდარტების გათვალისწინებით, შემუშავებული, მიღებული და განხორციელებული პროგრამებით.

3.სასწავლო პროცესის უზრუნველსაყოფად სკოლა დამოუკიდებლად შეიმუშავებს და დაამტკიცებს სასწავლო რეჟიმსა და საგაკვეთილო ცხრილს, შეუძლია დამოუკიდებლად შეიმუშაოს ინდივიდუალური სასწავლო გეგმა, ერთიანი ეროვნული გეგმის საფუძველზე.

4.სწავლება მიმდინარეობს ქართულ ენაზე.

5.საბაზო და საშუალო საფეხურის განათლების საგანმანათლებლო პროგრამების ათვისება მოწმდება ყოველსემესტრული განმავითარებელი შეფასებებით და შემაჯამებელი გაკვეთილებით ყველა საგანში.

6.მოსწავლეები, რომლებიც წარმატებით აითვისებენ საგანმანათლებლო პრორამებს, გადადიან მომდევნო კლასში.

7.ყოველი სემესტრის ბოლოს შესაძლებელია დაბალი აკადებიური მოსწრების გამო მოსწავლე გარიცხული იქნას სკოლიდან პედაგოგიური საბჭოს და ადმინისტრაციის გადაწყვეტილებით.

8.საწავლო პროცესის მონაწილე სუბიექტები არიან მოსწავლეები, მათი მშობლები (კანონიერი წარმომადგენლები) მასწავლებლები და სკოლის სხვა მუშაკები.

9.სკოლაში ბავშვის ჩასარიცხად ან სხვა სკოლიდან ბავშვის მობილობის შემთხვევაში მშობელმა (კანონიერმა წარმომადგენელმა) უნდა წარმოადგინოს შეემდეგი საბუთები:

ა) განცხადება სკოლის დირექტორის სახელზე.

ბ)ერთერთი მშობლის / კანონიერი წარმომადგენლის პირადობის მოწმობის ასლი;

გ) ბავშვის დაბადების მოწმობის ნოტარიულად დამოწმებული დედანი;

დ) ბავშვის ფოტოსურათი 3X4 ზე.

10.სკოლასთან, საგანმანათლებლო მომსახურების ხელშეკრულების გაფორმებამდე, მოსწავლეთა მშობლები (კანონიერი წარმომადგენლები) ვალდებული არიან გაეცნონ ორგანიზაციის დებულებას და სკოლის შინაგანაწესს.

11.სკოლის მოსწავლეებს უფლება აქვთ:

ა) მიიღონ სახელმწიფო საგანმანათლებლო სტანდარტების შესაბამისი განათლება.

ბ) უფასოდ ისარგებლონ დაწესებულების ინტერნეტით და საბიბლიოთეკო ფონდით.

გ) ისარგებლონ დამატებითი საგანმნათლებლო მომსახურებით.

დ) ჰქონდეთ სწავლებისთვის შესაბამისი გარემო, ჯანმრთელობის დაცვის და ფიზიკური სრულყოფის პირობები.

12.სკოლის მასწავლებლები ვალდებულნი არიან შეასრულონ დებულებიის, შინაგანაწესის, თანამდებობრივი ინსტრუქციების და დირექტორის მიერ გამოცემული ლოკალური აქტების მოთხოვნები, რომლებიც არ ეწინაარმდეგება მოქმედ კანონმდებლობას და არ არღვევს თანამშრომელთა უფლებებს.

12.სკოლის და მოოსწავლის მშობელს (კანონიერ წარმომადგენელს) შორის ურთიერთობები რეგულირდება ხელშეკრულების საფუძველზე.

13.მშობელს (კანონიერ წარმომადგენელს) უფლება აქვს:

ა) დაიცვას ბავშვის კანონიერი უფლებები და ინტერესები, უფლება აქვს წერილობითი განცხადებით მიმართოს სკოლის დირექტორს, რომელიც ვალდებულია:

ა.ა) ბავშვის უფლების დარღვევის შემთხვევაში- მიიღოს შესაბამისი ზომები და კანონით დადგენილ ვადაში გასცეს წერილობითი პასუხი;

ა.ბ) მშობელსა (კანონიერ წარმომადგენელს) და მასწავლებელს შორის შეფასების ობიექტურობასთან დაკავშირებული კონფლიკტის გამო, შექმნას საგნის სპეციალისტების კომისია, რომელიც ამოწმებს მოსწავლის ცოდნას და გამოჰყავს შესაბამისი შეფასება.

ბ) გაეცნოს საგანმანათლებლო პროცესის მიმდინარეობასა და შინაარსს, მოსწავლის აკადემიურ მოსწრებას;

გ) გაეცნოს სკოლის დებულებას და სხვა დოკუმენტებს.

14.მშობელი (კანონიერი წარმომადგენელი) ვალდებულია:

ა) შექმნას ბავშვის აღზრდისა და მისთვის ზოგადი განათლების მიღების ხელშემწყობი პირობები;

ბ) შეასრულოს ამ დებულებით, სკოლის შინაგანაწესით და ორგანიზაციასთან გაფორმებული ხელშეკრულებით გათვალისწინებული პირობები.

**მუხლი 7. საფინანსო-ეკნომიკური საქმიანობა.**

1.ქ.ქუთაისის შპს სკოლა XXI საუკუნე უფლებამოსილია მოქმედი კანონმდებლობის საფუძველზე განახორციელოს შემდეგი ქმედებები:

ა) უძრავი ქონების შეძენა

ბ) უძრავი ქონების რაიმე ვალდებულებით დატვირთვა;

გ) სესხის აღება;

დ) თავდებობა;

ე) საშტატო განრიგისა და ხელფასის განსაზღვრა;

ვ) სხვა გადაწყვეტილებები დაწესებულების ქონებასთან დაკავშირებით.

2.ორგანიზაციის დაფინანსების წყაროა:

ა) ბიუჯეტიდან გამოყოფილი ერთ მოსწავლეზე გათვლილი ვაუჩერული დაფინანსება;

ბ) სკოლის მოსწავლეთა მშობლებთან (კანონიერ წარმომადგენელთან) დადებული ხელშეკრულების საფუძველზე სწავლის გადასახადი.

გ) შემოწირულობები;

დ) საქართველოოს კანონმდებლობით ნებადართული სხვა შემოსავლები.

**მუხლი 8. სახელმწიფო კონტროლი**

1.სკოლის საქმიანობა ექვემდებარება სახელმწიფო კონტროლს, კანონმდებლობით განსაზღვრული წესით.

2.კონტროლის განმახორციელებელი ორგანოებია:

ა) განათლებისა და მეცნიერების სამინისტრო;

ბ) საქართველოს ფინანსთა სამინისტროს მმართველობის სფეროში შემავალი სახელმწიფო კონტროლის განმახორციელებელი სსიპ შემოსავლების სამსახური და ქ. ქუთაისის საგადასახადო ინსპექცია.

3.სკოლის სახელმწიფო კონტროლი ხორციელდება შემდეგი ფორმებით:

ა) საგანმანათლებლო პროგრამების შესრულებაზე სახელმწიფო კონტროლი;

ბ) საფინანსო ეკონომიურ საქმიაობაზე კონტროლი;

გ) განხორციელებული საქმიანობის კანონიერების კონტროლი;

4.სკოლა ვალდებულია დადგენილი წესით აწარმოოს საფინანსო-ეკონომიური საქმიანობის აღრიცხვა-ანგარიშება, შეადგინოს ყოველწლიური ბალანსი;

5.აკრძალულია განათლების სისტემის მართვის ორგანოების მიერ დაწესებულების კონტროლის სხვა რაიმე ფორმის გამოყენება (სასწავლო პროცესის მიმდინარეობის წარმართვის შემოწმება, გაკვეთილზე დასწრება და ა.შ) ამასთანავე, კონტროლის განმახორციელებელი ორგანოო უფლებამოსილია, წერილობით დასაბუთებული აუცილებლობის შემთხვევაში, შეისწავლოს სკოლაში სასწავლოო პროცესის ორგანიზება და მიმდინარეობა.

6.სკოლა ვალდებულია განათლების სისტემის მართვის ორგანოების მოთხოვნისთანავე წარუდგინოს სკოლის საქმიანობასთან დაკავშირებული ნებისმიერი ინფორმაცია და დოკუმენტაცია.

**მუხლი 9. დებულებაში ცვლილებების შეტანა.**

1.ქ.ქუთაისის შპს სკოლა XXI საუკუნის დებულებაში ცვლილებების შეტანა შეიძლება მოხდეს ყოველწლიურად, პედაგოგიური საბჭოს და ადმინისტრაციის შენიშვნების საფუძველზე.